《永州道中示易无画》
清代·王岱

松影碧摇摇，无风亦自涛。寒花随涧落，细路入峰高。

云动低依客，烟深远唱樵。岳青九面外，此地足诛茅。

作者简介：明末清初湖南湘潭人，字山长，号了庵。明崇祯十二年举人，清康熙间荐举鸿博，官澄海知县。工诗，善书画。少客金陵，与顾炎武、王士禛、施闰章等友善。有《了庵集》、《且园近集》、《溪上草堂诗文集》等。